නාගොඩ - ගල්ලස්සපුර හංදියේ සිට කළුතර ජාතික සෞඛ්‍ය විද්‍යායතන හංදිය දක්වා මේ 12 වැනි දින සිට 15 දින තෙක් පැවැති නාගොඩ පොසොන් උදානය 2014” විශාල ජනතා සහභාගිත්වයකින් යුතුව උත්කර්ෂවත් අයුරින් පැවැත්විණි.මහාමාර්ග, වරාය හා නාවුක කටයුතු ඇමැති රෝහිත අබේගුණවර්ධන, කළුතර ප්‍රාදේශීය සභා සභාපති දේශකීර්ති ලක්ෂ්මන් විදානපතිරණ මහත්වරුන්ගේ මෙහෙයවීම යටතේ කළුතර ප්‍රාදේශීය සභාව සහ එහි සුබසාධක සංගමය මේ සඳහා මූලික වී කටයුතු කර තිබිණී.රාජ්‍ය හා රාජ්‍ය නොවන ආයතන ස්වෙච්ඡා සංවිධාන එකමුතුව ඇතුළු ප්‍රදේශවාසීන් විසින් නාගොඩ “පොසොන් උදානය 2014” සඳහා ස්වකීය නිර්මාණ ඉදිරිපත් කරන ලදී.